ફ્રન્ટિયર માર્કેટ્સ દરેક ક્ષેત્રમાં પોતાની શાખાઓ સ્થાપી દે છે. જેમાં વિવિધ પ્રકારના ગ્રાહકો સાથે સંપર્ક કરવા ઉપરાંત તેમની સાથેના સંબંધો કેળવવા માટે ફિલ્ડ સ્ટાફ રાખવામાં આવ્યો છે જેમને જીવન સહયોગીના નામે ઓળખવામાં આવે છે. તેઓ હંમેશા ફરજ ઉપર હાજર રહે છે. તે લોકોનું કામ ઉત્પાદનોનાં વેચાણનું નથી પરંતુ 'ફ્રન્ટિયર માર્કેટ્સ' એક બ્રાન્ડ તરીકે ગ્રાહકોના દિલોદિમાગમાં છવાઈ જાય તે માટેના પ્રયાસો કરવાનું છે. તેઓ એવા સમયે કામમાં આવે છે કે જ્યારે ગ્રાહકોને તેમની જરૂર હોય છે.